**ASGI-Gymnastik**

**Orientering om afdelingens budget- og regnskabsmæssige forhold for sæson 2014-2015**

**Indtægter:**

I år har vi fået 94.910,- kr. ind på kontingenter, hvor jeg har budgetteret med 120.000,00 kr.

Der er et minus på 25.090,- kr.

Vi havde sidste år en indtægt på 115.550,- kr.

Vores aktivitetstilskud er på 20.776,- kr. og i alt en indtægt på 135.686,- kr. Vi havde en indtægt sidste år på 142.190,-. En nedgang på 6.504,- kr.

Afdelingen har søgt penge til redskaber hos Tuborg Fonden og fik 20.000,- kr.

Antal medlemmer er 175, hvor vi sidste år havde 270 medlemmer.

**Status på holdene:**

**Mor, far og barn gymnastik**

I samarbejde med DGF var Tina på kursus vedr. nyt koncept Gymfamily. Dette blev desværre ikke til noget, på grund af manglende tilmelding. Holdet blev lukket.

**Tumlespring**

Der var 30 børn på dette hold, hvor der sidste år var delt op i 2 hold, ialt 41 børn. Vi har måttet sige nej til en del børn, da holdet blev for stort og overskueligt.

Mette får hjælp af Louise, Julie og Katrine på dette hold.

**D-Girls (Dans**

Dette hold har der været 5 børn. Dette var ikke mange, men de børn ville rigtig gerne, så vi kørte holdet.

Louise og Caroline trænede disse børn.

**Spring 1**

Der har været 25 børn på dette hold. Sidste år var der 24 børn. Vi har måttet sige nej til en del børn, da vi ikke kunne tage flere børn ind på dette hold.

Der er 2 instruktører på dette hold; Tina og Zenia og 2 hjælpetrænere; Margith og Louise.

**Spring 2**

Der er 13 børn på dette hold. Sidste år var de 14 børn.

Der er Maja, som er instruktør på dette hold med hjælpetrænerne Regitze og Sofie.

**Spring 3**

Her har der været 11 børn på holdet.

Der er Kimmie og Maja, som er instruktør på dette hold med en hjælpetræner Margith.

**Yoga**

Der har været tilmeldt 14 til dette hold. Sidste år var de 22 på holdet.

Der er Marianne, som er instruktør på holdet.

**GYMFIT Bootcamp**

Holdet kører efterår og forår. På holdet i efteråret var de 15 og i foråret var de 16 på holdet

Det er Søren, som er instruktør på holdet.

**M-K holdet**

Der var 25 mænd og kvinder på holdet, som er det sammen som sidste år.

Der er Inger, som er instruktør på holdet og Joan er hjælpetræner.

**Motion for seniorer M/K**

Dette hold er en succes, og vokser for hvert år.

Der var 31 på holdet, hvor der sidste år var 29.

Det er Merete, som er instruktør på holdet og Joan er hjælpetræner

**Udgifter**

**Trænerpleje**

Vi har haft en udgift på trænerpleje på 65.443,72 kr., hvor vi sidste år have en udgift på 86.288,90 kr.

I år har vi haft 11 instruktører og 6 hjælpetrænere.

**Halleje**

Vi har haft en udgift på halleje på 19.038 kr., hvor der er blevet budgetteret med 24.000 kr.

Vi har i år samlet alle børneholdene undtagen dans på Kulsviergården, så kan få udnyttet alle redskabene, som vi har der.

**Møder og gaver**

Der er blevet brugt 3.149,40 kr. på denne post, hvor der sidste år blev brugt 7.287,38 kr.

Der er blevet indkøbt gaver/blomster til følgende:

Blomster til Heidi, da hun gik af som formand.

Gave til Louise og Caroline, da de havde konfirmation.

Gavekort til Zenia og Kimmie, da de stopper denne her sæson.

Der er blevet afholdt 1 bestyrelsesmøde og 2 instruktørmøder denne sæson.

**Administration**

Der er brugt for 7.842,22 kr. på denne post, hvor der sidste år er brugt for 1.493,92 kr.

Pengene er brugt til porto, Nets/conventus, feriepenge for sidste sæson.

Endvidere er der brugt penge til en annonce i Hillerød Posten, da vi ville prøve at få flere medlemmer via denne vej.

**Kontingent og abonnement**

Der er blevet brugt 2.945 kr., hvor der sidste år er blevet brugt 5.124,67 kr.

Det er kontingent til DGI og DGF.

**Gymnastikopvisning**

Der har været en indtægt på 100,40 kr. i år på opvisningen.

Indtægten på indgangen var 5100 kr. Der var 170 betalende gæster. Der var 153 gæster sidste år.

Der blev givet 1 5 års medalje.

**Pokal**

Udgift på gengravering og indkøb af lille pokal på 632,24 kr.

**Forplejning til holdene i forbindelse med juleafslutning**

Der blev i år brugt 1.135,- kr. på denne post.

**Arrangementer, ude**

Der er blevet brugt 165,- kr. på denne post, og vedr. en DGI tilmelding til opvisning i Farum vedr. vores Spring 3 hold.

**Kurser**

Der er blevet afholdt 2 kurser, det ene vedr. opstart af ny Gymfamily proces og Tina har været på Fundraising kursus.

**Rekvisitter/indkøb**

Der er i år blevet brugt for 7.907,69 på denne post.

Der er indkøbt

Bænk

Stikbolde

Redondo bolde

Træningselastikker

Isposer

Vægmonteret Pull bar

Reparation af madras

Endvidere er der blevet indkøbt redskaber for de 20.000 kr., som vi fik fra Tuborg Fonden:

Plint, nedspringsmåtte, skumredskaber.

**Resultat**

Vi har et lille overskud på 3.523,73 kr.

Vi har måttet skære ned på mange ting, da vi ikke fik de indtægter ind, som vi havde budgetteret.

Det har været en kamp at få medlemmer denne her sæson, men det er lykkedes endnu en gang.

Stor tak til alle instruktører, hjælpertrænere og bestyrelsesmedlemmer for et flot arbejde.

Mvh

ASGI - Gymnastik

Tina Folkmann

kasserer